**Kohtumise protokoll**

Toomapea 1, Tallinn 28. november 2023

Algus kell 10.08

Kõvaketta vaatlemine toimus Märt Põderi sooviavalduse alusel*.*

Osalesid: riigi valimisteenistuse nõunik Indrek Leesi, Riigikogu Kantselei IT osakonna peaspetsialist Meelis Saar, Riigi valimisteenistuse juhtivnõunik Kati Ambo-Vaher ja Märt Põder.

Protokollis: Kati Ambo-Vaher

Kohtumise alguses ühendasid Indrek Leesi ja Meelis Saar e-hääletamise krüpteerimisvõtme loomiseks kasutatud kõvaketta varukoopia võrgust lahti ühendatud arvutiga ning tutvustasid Märt Põderile kõvakettaga seotud toiminguid. Lisaks näidati füüsiliselt e-hääletamisel kasutatud krüpteerimisvõtme loomiseks kasutatud kõvaketast, mis oli valimisjärgselt läbipuurimise teel hävitatud.

Tutvustamisele järgnes e-valimiste turvalisusega seotud arutelu, mille käigus näidati ka kõvaketta sisu.

Kohtumise lõppedes küsis Indrek Leesi Märt Põderilt, kas M.Põder on saanud tutvuda kõvakettaga vajalikul määral, millele viimane vastas jaatavalt.

Lõpp kell 12.18

(allkirjastatud digitaalselt)

Kati Ambo-Vaher

protokollija